[{"text_idx": "#000000", "text": "Laudioko anbulatorioan uztailean eta abuztuan arratsaldeko pediatria zerbitzua murriztu da ostegunetan"}, {"text_idx": "#000001", "text": "Hiru pediatratik bat ez da lanean egongo uztailean eta abuztuan eta, ondorioz, osteguneko arratsaldeko zerbitzua kendu dute."}, {"text_idx": "#000002", "text": "Laudioko familia batek salatu du asteazkenean anbulatoriora deitu zutela umea sukarrarekin zutelako eta telefonoz informatu zietela irailera arte ez dela zerbitzu hori egongo berriro. Osakidetzak berak argitu du hori ez dela horrela eta gaizkiulertu baten ondorioa izan dela."}, {"text_idx": "#000004", "text": "Gogoratu beharra dago Laudion ere ez dagoela pediatria espezialitatea larrialdietan, lehen arretako gunea baita. Hori dela eta, aparteko arreta behar duten kasuek Gurutzetara jo behar dute."}, {"text_idx": "#000005", "text": "Horri gehitu behar zaio Aiaraldeko bost osasun zentrotan itxierak eta ordutegi murrizketak egiten ari direla eta Laudio eta Amurrioko larrialdien egoera ere salatu dutela."}]